Document ID: /roh_data/filtered/fineweb-2-filterrobots_roh.jsonl.gz/41867

Offerta da chombras Scalära
Chasa da dimora abitar en il Campus
Vus abitais e studegiais amez noss campus. Durant Voss studi è la chasa da dimora Scalära per studentas e students Voss dachasa. Las grondas chombras mobigliadas dastgan vegnir endrizzadas tenor agen gust. En l’agen restaurant vegnan purschidas tratgas variadas e saunas.
Lieu attractiv
La chasa da dimora ed il Restaurant Scalära sa chattan en il quartier Loëstrasse-Lürlibad. Las chombras porschan ina vista sin la citad da Cuira e sin las muntognas grischunas. Grazia a duas fermadas dal bus en vischinanza èn ins en paucas minutas en la citad veglia da Cuira u a la staziun. La zona da repaus Fürstenwald è quasi sper la chasa da dimora. Er urdains da fitness, la plazza da basket e la plazza da ballape dal campus stattan a Vossa disposiziun. Pussaivladads da far cumpras èn da cuntanscher a pe en paucas minutas.
Annunzia
Avais interess per ina chombra? Per plaschair telefonai al numer inditgà sutvart u scrivai in e-mail. La dumonda per chombras en la chasa da dimora Scalära è fitg gronda. Il manaschi vegn manà ed accumpagnà da l’Uffizi per la furmaziun media-superiura.